153. löggjafarþing 2022–2023.

Þingskjal 1072 — 700. mál.

Fyrirspurn

til heilbrigðisráðherra um þvingaða lyfjagjöf við brottvísanir.

Frá Andrési Inga Jónssyni.

1.	Á hvaða lagaheimild byggist þvinguð lyfjagjöf við handtöku umsækjanda um alþjóðlega vernd, sem undanfari flutnings úr landi í fylgd, sbr. svar á þingskjali 411 á yfirstandandi þingi, og hvaða verklag gildir um þá framkvæmd?

2.	Hversu oft hefur slíkri þvingaðri lyfjagjöf verið beitt á hverju ári undanfarin fimm ár og í hve mörgum tilvikum hefur einstaklingur enn verið undir áhrifum þeirra lyfja þegar brottvísun er framkvæmd?

3.	Hver ákveður að beita skuli þvingaðri lyfjagjöf, hver framkvæmir hana og hver ber ábyrgð á að meta hvort lagaskilyrði séu uppfyllt?

Skriflegt svar óskast.